Surround-lyd

Surround-lyd betegner teknologier som er utviklet for å utvide lydgjengivelse ved avspilling av forskjellige lydmedia fra en dimensjon (mono/venstre-høyre) til to eller flere dimensjoner. 

Dette gjøres ofte for å oppnå et mer realistisk lydbilde i blant annet i kinolydsystemer, hjemmekino, videospill.

Mange surround-formater er utviklet gjennom årene. Det finnes for eksempel 5.1 surround-lyd på DVD-Audio (DVD-A) eller SACD (Super Audio CD), kvadrofoni, Dolby 5.1 Surround, DTS, DVD-Video (DVD-V) og MP3 Surround.

Surround-lyd kan bli laget på ulike måter. Den enkleste bruker flere høyttalere plassert rundt lytteren for å gjengi lyden i ulike vinkler. En annen måte er å prosessere lyden ved å bruke psykoakustiske plasseringsmetoder for å simulere et 3D lyd-område ved hjelp av hodetelefoner.

Surround på norsk
Det norske ordet for surroundlyd, kringlyd, ble først gang brukt i en kinesiskprodusert DVD-spiller i 2005.Med kringlyd i stua , besøkt 10. april 2010 Fra 2007 har bl.a. det norske datamagasinet PC World brukt begrepet i en rekke artikler.Surround for tynne vegger , besøkt 10. april 2010 Kringlyd er også foreslått som norsk avløserord av Språkrådet.På godt norsk – avløserord , besøkt 10. april 2010

Surround-lyd spesifikasjoner
For de følgende seksjonene er det satt et punktum mellom antall adskilte kanaler i lyden og antall kanaler som er reprodusert under avspilling; Disse blir lagt til ved hjelp av matrixdekoding. Det er også satt punktum mellom antall kanaler som er reprodusert under avspilling og hvor mange høyttalere disse gjengis over. Bildene til høyre representerer antall kanaler og ikke antall høyttalere.

3.0 kanals Surround (Surround)

 To kanaler for høyttalere i fronten – venstre (L) og høyre (R). 
 En kanal for surroundhøyttaler bak – surround (S).
 Plassering av høyttalere: (3 høyttalere totalt) Tre like høyttalere plassert like langt fra et sentralt lyttepunkt.

4.0 kanals Surround (Kvadrofoni)
 To kanaler for høyttalere i fronten – venstre (L) og høyre (R). 
 To kanaler for surroundhøyttalere bak – surround venstre (LS) og surround høyre (RS).
 Plassering av høyttalerne: (4 høyttalere totalt) Fronthøyttalerne bør plasseres på hver sin side av skjermen i ca. ansiktshøyde. Høyttalerne bak bør stå høyt på bakveggen, litt bak lytterne og trenger ikke å være så store. Noen av de første musikkproduksjonene for dette kom fra Karlheinz Stockhausen (hans elektroniske stykke Kontakte) og Edgard Varèse (Poéme Electronique).

5.1 kanals Surround (Dolby Digital, DTS)
 To kanaler for høyttalere i front – venstre (L) og høyre (R). 
 En kanal for høyttaler i midten foran – center (C).
 To kanaler for surroundhøyttalere bak – surround venstre (LB) og surround høyre (RB). 
 En lavfrekvent, basskanal (sub-woofer (LFE)) for basshøyttaler. 
 Plassering av høyttalerne: (6 høyttalere totalt) Plasseringen er ulik for musikk og film.

Musikk-høyttalere skal plasseres i en ring rundt lytteren. Midten står på 0º, venstre og høyre er ± 30º og de to bak er på ± 110º. All må være like langt unna lytteren, og alle forsinkelser på surrounddekoderen må være slått av (0ms).

For film-surround skal fronthøyttalerne være plassert ved sidene på skjermen i ansiktshøyde. Høyttaleren i midten skal stå over eller under skjermen, så nær ørehøyde som mulig. Høyttalerne bak skal stå høyt på sideveggene litt bak lytterne.

7.1 kanals Surround (Dolby Digital Plus, DTS-HD, Dolby TrueHD)
Leverer 7 lydkanaler og én LFE-kanal fra en 8-kanals lydkilde:
 To kanaler for høyttalere i front – venstre (L) og høyre (R). 
 En kanal for høyttaler i midten foran – center (C).
 To kanaler for surroundhøyttalere på sidene – venstre (LS) og høyre (RS).
 To kanaler for surroundhøyttalere bak – venstre (LB) og høyre (RB).
 En lavfrekvent, basskanal for (sub-woofer (LFE) basshøyttaler. 

Variasjon for 7.1 surround widescreen kinoformat:
 Fire kanaler for høyttalere i front – venstre (L), midtstilt venstre (CL), midtstilt høyre (CR) og høyre (R).
 En kanal for høyttaler i midten foran – center (C).
 To kanaler for surroundhøyttalere bak – venstre (LB) og høyre (RB).
 En lavfrekvent, basskanal for (sub-woofer (LFE) basshøyttaler.

 Referanser 

 Eksterne lenker 


Kategori:Lydteknikk